Public procurement notice: Voluntary Ex Ante Transparency Notice
Published: 2021-12-13
Buyer: Fjernvarme Fyn Produktion A/S
Country: DK
Contract type: Services
Procedure: Negotiated without a prior call for competition
CPV classification: 38800000 | 38810000 | 38820000 | 72267000: Software maintenance and repair services
Estimated value: 650000 EUR

Technical requirements: Opgradering af kontrolanlæg Blok7, Blok8 og Fjernvarme System Havnegade 120 tilhørende Fjernvarme Fyn
Fjernvarme Fyn har besluttet at tildele kontrakt om opgradering af det eksisterende kontrolanlæg til ABB A/S uden gennemførelse af en udbudsproces. Den ydelse, der skal leveres af ABB A/S, omfatter opgradering af eksisterende ABB 800xA med underliggende ABB Symphony Melody og SPH History Addin (PGIM extension). Baggrunden for den direkte tildeling af opgaven uden gennemførelse af udbud er, at kontrolanlæg udgør en tæt integreret del af det eksisterende DCS-system (distributed control system) af typen 800xA og automationssystem af typen ABB Symphony Melody, der begge er specialiserede ABB-leverancer. Det er i lyset heraf den tekniske vurdering, at opgraderingen af kontrolanlægget ikke kan forestås af andre end ABB A/S, jf. den nærmere redegørelse nedenfor under afsnit II.2.4 og IV.1.1.
Den kontraktuelle ydelse, der skal udføres af ABB A/S, består i at opgradere (hardware og software) det eksisterende DCS system af typen 800xA og integrere det med det underliggende ABB Symphony Melody automationssystem, som også opgraderes på softwaresiden incl. SPH History Addin (PGIM extension). Udskiftningen er nødvendig på grund af alder. Nedbrud på vitale komponenter i systemet vil påvirke Fjernvarme Fyns forsyningssikkerhed. Det eksisterende 800xA system skal bestykkes med ny hardware og opgraderes til nyeste software version. Det nye system skal i den forbindelse integreres med det opdaterede Symphony Melody system. Begge leverancer er specialiserede ABB systemer.
Der stilles store krav til tidsramme, og udskiftning/opgradering skal ske på kørende fjernvarme system, ellers vil det give alvorlige udfordringer i forhold til forsyningssikkerheden i Odense og på Fyn.
Fjernvarme Fyn står til rådighed, såfremt der måtte være aktører, der ønsker yderligere oplysninger om kontrakten med ABB A/S. Der henvises til kontaktoplysningerne ovenfor under afsnit I.1.
Fjernvarme Fyn har vurderet, at kontrakten omkring udskiftning/opgradering af 800xA/ Melody lovligt kan tildeles til ABB A/S uden forudgående udbud i medfør af forsyningsvirksomhedsdirektivets artikel 50, litra c, ii - "manglende konkurrence af tekniske årsager".
Fjernvarme Fyns SRO specialister har lavet en intern analyse for at undersøge om det er teknisk muligt at få udført ydelsen med opgradering af det eksisterende kontrolanlæg af andre end ABB A/S. Det er vurderingen, at dette ikke er muligt. Baggrunden er følgende:
Fjernvarme Fyn har besluttet, at der skal foretages en udskiftning / opgradering af det eksisterende DCS system 800xA på kontrolanlæg Blok7, Blok8 og Fjernvarme System Havnegade 120 tilhørende Fjernvarme Fyn.
Udskiftningen sker med henblik på at sikre forsyningssikkerheden. Udskiftningen / opgraderingen vil komme til at udgøre en integreret del af det eksisterende DCS-system og kontrolanlæg og vil blive betjent fra ny hardware men med nuværende brugerflader.
Udskiftningen skal ske da eksisterende 800xA hardware er udtjent. Der ses begyndende fejl på systemet. Fejl på systemet kan / vil påvirke Fjernvarme Fyns forsyningsområde. 800xA og Symphony Melody er begge ABB-leverancer, og de nødvendige tilpasninger heraf kan efter Fjernvarme Fyns vurdering kun udføres af ABB A/S kun ABB A/S besidder de nødvendige kompetencer til systemarkitekturen i forhold til at udføre de nødvendige tilpasninger.
Store krav til IT-sikkerhed for kategori 1 anlæg som dette, er ligeledes et væsentligt argument for at software systemer skal være opgraderede.
Det er Fjernvarme Fyns vurdering, at der på det foreliggende tekniske grundlag ikke findes noget alternativ til at lade ABB A/S foretage udskiftningen.
Kontrakt med ABB A/S vil tidligst blive indgået efter udløbet af en 10 dages standstill-periode regnet fra dagen efter offentliggørelsen af nærværende bekendtgørelse.
Fjernvarme Fyn indgår tidligst kontrakt med ABB A/S efter udløbet af 10-dages perioden fastsat i lov om Klagenævnet for Udbud § 4, stk. 1, nr. 2.
I henhold til § 7, stk. 3, i lov om Klagenævnet for Udbud skal klage over kontraktindgåelse på baggrund af en § 4-procedure med offentliggørelse af en bekendtgørelse med henblik på frivillig forudgående gennemsigtighed indgives til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse i EU-tidende, om at ordregiver har indgået kontrakt.


Winner: ABB A/S
Award value: 650000